ทัศนคติของชาวรัฐนิว แฮมเช่อร์ ที่มีต่อการหาเสียงเลือกตั้งตำแหน่งประธานาธิบดีสหรัฐ
การเลือกตั้งขั้นต้นในสหรัฐ ซึ่งนำไปสู่การเลือกตัวแทนของพรรคการเมืองเข้าช่วงชิงตำ แหน่งประธานาธิบดีต่อจากประธานาธิบดี จอร์ช ดับเบิลยู บุ
รายงานการสำรวจของ ONE องค์กรเอกชนที่มุ่งหมายจะผนึกความคิดของคนอเมริกัน ให้เป็นน้ำหนึ่งใจเดียวกัน และเป็นผู้จัดให้มีการสำรวจทัศนคติของชาวรัฐนิว แฮมป์เช่อร์ ชี้ให้เห็นว่า ชาวรัฐนิว แฮมป์เช่อร์อยากจะเห็นผู้ที่แข่งขันช่วงชิงตำแหน่งประธานาธิบดี มีจุดยืนที่แข็งขันในการแก้ไขปัญหาของโลกทางด้านความยากจน ความหิวโหย และโรค ภัยไข้เจ็บ และไม่ต้องการเห็นนโยบายต่างประเทศของพรรคการเมืองจำกัดอยู่เพียงแค่ ความมั่นคงของประเทศ โดยเฉพาะเรื่องงบประมาณกระทรวงกลาโหม และการต่อต้านการ ก่อการร้ายเท่านั้น ผู้สำรวจความคิดเห็นของชาวรัฐนิว แฮมป์เช่อร์ ทั้งของพรรครีพับลิกันและเดโมแครท สอบถามผู้ที่จะลงคะแนนเสียง มากกว่า 500 คนในแต่ละพรรค และพบว่า คนเป็นจำนวน มาก ไม่ว่าสนับสนุนพรรคไหนอยากเห็นการหาเสียงเลือกตั้งประธานาธิบดีครั้งนี้ ให้ความ สำคัญกับปัญหาของโลก John McLaughlin นักสำรวจทัศนคติของพรรครีพับลิกัน ยกตัวอย่างคำถามคำตอบส่วน หนึ่งของแบบสอบถามมาเล่าให้ฟังว่าเมื่อถามว่าเด็กนับล้านๆคนทั่วโลกเสียชีวิตเพราะโรคและความอดอยากที่สามารถป้องกันได้ และว่าสหรัฐมีความรับผิดชอบทางศีลธรรมที่จะต้องให้ความช่วยเหลือหรือไม่ ชาวพรรค เดโมแครท 93% และชาวพรรครีพับลิกัน 84% ตอบว่า ควรให้ความช่วยเหลือ และต่อคำ ถามที่ว่า การมีกำลังทหารเข้มแข็งแต่เพียงอย่างเดียวนั้น ไม่เพียงพอกับการป้องกันประ เทศ แต่จะต้องปรับปรุงความสัมพันธ์ทางการทูตด้วยการให้ความช่วยประเทศยากจนทาง ด้านสาธารณสุข การศึกษา และโอกาสที่จะทำมาหากิน และให้ใช้ความช่วยเหลือต่างประ เทศเพื่อผูกมิตรทั่วโลกหรือไม่นั้น ผู้ที่เห็นด้วยเป็นพวกเดโมแครท 91% และรีพับลิกัน 78% ทั้งสองฝ่ายยังต้องการให้มีการรณรงค์ต่อต้านโรคเอดส์ในแอฟริกาต่อไปด้วย และ Jeffrey Garin นักสำรวจทัศนคติของพรรคเดโมแครท บอกว่า ประเด็นที่ผู้มีสิทธิลง คะแนนเสียงเลือกตั้งในรัฐนิว แฮมป์เช่อร์ อยากให้ผู้สมัครรับเลือกตั้งให้ความสนใจโดย เฉพาะ คือปัญหาความยากจน นักสำรวจความเห็นผู้นี้บอกว่า 60% ของผู้ที่สนับสนุนพรรครีพับลิกัน และ 70% ของพรรค เดโมแครทอยากเห็นผู้สมัครที่สนับสนุนความพยายามที่จะลดจำนวนคนยากจนหิวโหยในโลกลงให้ได้ครึ่งหนึ่ง หรือ ราวๆ 300 ล้านคนต่อปี รวมทั้งให้การศึกษาแก่เด็กๆ แม้ว่าจะมี ค่าใช้จ่ายสูงก็ตาม ONE เป็นองค์กรที่มีสมาชิกมากกว่าสองล้านคนทั่วสหรัฐ สมาชิกเหล่านี้ยังรวมถึงองค์กร ที่ไม่หวังกำไรและที่ให้ความช่วยเหลือผู้คนทางมนุษยธรรมมากกว่าหนึ่งร้อยแห่ง ผู้ที่มีตำ แหน่งระดับสูงทางการทหาร การศาสนา และสมาชิกชั้นนำของพรรคเดโมแครทและ รีพับลิกัน และ Mike McCarry อดีตโฆษกทำเนียบไว้ท์ เฮ้าส์ในสมัยประธานาธิบดีบิล คลินตั้น และเวลานี้ เป็นนักวิเคราะห์คนหนึ่งของ ONE กล่าวว่า ผลการสำรวจทัศนคติ ครั้งนี้ แสดงให้เห็นว่า คนอเมริกันให้ความสนใจกับปัญหาของโลก และกล่าวถึงผลการสำ รวจไว้ดังนี้ว่าตัวเลขที่ได้จากการสำรวจความคิดเห็นชี้แนะว่า คนทั่วโลกไม่ได้มองสหรัฐในทางที่ดี อย่างที่คนอเมริกันอยากจะเห็น และคนอเมริกันเห็นว่า การแก้ไขปัญหาเรื่องโรคภัยไข้เจ็บ และความยากจนในโลก เป็นเรื่องที่สหรัฐควรจะทำ ผู้สังเกตการณ์คนอื่นๆ ยังเชื่อด้วยว่า การเข้าแก้ไขปัญหาเหล่านั้น จะช่วยส่งเสริมความมั่นคงให้กับสหรัฐโดยจะช่วยสร้างมิตรและลดความรู้สึกต่อต้านอเมริกาลง